Rockwool Fondens Forskningsenhed er en uafhængig forskningsinstitution under Rockwool Fonden, som siden 1995 har beskæftiget sig med tre hovedområder: "Arbejdsudbud og velfærd", "indvandring og integration" samt "sort arbejde og landets love". Som formål angiver fonden at producere ny central viden om aktuelle samfundsproblemer – især inden for arbejdsmarkedsforhold, sort arbejde og om velfærdsstatens funktion, trusler og legitimitet. Rockwool Fondens Forskningsenhed blev grundlagt i 1987 og er siden 2015 blevet ledet af forskningschef, cand.oecon., ph.d. Jan Rose Skaksen. Hovedsageligt bliver forskningen produceret af internt ansatte forskningsmedarbejdere, men også igennem samarbejde med eksterne kontraktforskere ansat til bestemte projekter.